A dalverseny első éveiben nem vonatkozott semmilyen szabályozás a nyelvhasználatra. Ekkor egyszer, 1963-ban neveztek angol és német kevert nyelvű dallal. 1966-tól az EBU bevezette azt a szabályt, hogy mindegyik dalt az adott ország egyik hivatalos nyelvén kell előadni, vagyis Ausztria indulóinak német nyelven. Ezt a szabályt 1973 és 1976 között rövid időre eltörölték. Bár Ausztria ezekben az években csak egyszer vett részt, ekkor küldték első teljesen angol nyelvű dalukat.